CELEX: C2007/283/38
Language: mt
Date: 2007-11-24 00:00:00
Title: Kawża C-438/07: Rikors imressaq fid- 19 ta' Settembru 2007 — Il-Kummissjoni tal-Komunitajiet Ewropej vs Ir-Renju ta' l-Iżvezja

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/21
            
         Rikors imressaq fid-19 ta' Settembru 2007 — Il-Kummissjoni tal-Komunitajiet Ewropej vs Ir-Renju ta' l-Iżvezja
   (Kawża C-438/07)
   (2007/C 283/38)
   Lingwa tal-kawża: L-Iżvediż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: L. Parpala, M. Patakia u S. Pardo Quintillán)
   
      Konvenut: Ir-Renju ta' l-Iżvezja
   Talbiet tal-parti rikorrenti
   
               —
            
            
               tiddikjara li l-konvenut kiser l-Artikolu 5(2), (3) u (5) tad-Direttiva tal-Kunsill 91/271/KEE (1), tal-21 ta' Mejju 1991, dwar it-trattament ta' l-ilma urban mormi, kif emendata mid-Direttiva tal-Kummissjoni 98/15/KE tas-27 ta' Frar 1998 (2). In-nuqqas jikkonsisti fil-fatt li r-Renju ta' l-Iżvezja, sal-31 ta' Diċembru 1998, ma kienx adotta l-miżuri neċessarji sabiex l-iskariki minn impjanti ta' trattament ta' ilma mormi urban ta' agglomerazzjonijiet b'ekwivalenti ta' popolazzjoni ta' aktar minn 10 000, li jintremew direttament f'żoni sensittivi jew fil-partijiet ta' dawn iż-żoni fejn jinġabar l-ilma, jissodisfaw ir-rekwiżiti applikabbli f'Anness I tad-Direttiva tal-Kunsill 91/271/KEE, u
            
         
               —
            
            
               tordna li r-Renju ta' l-Iżvezja jbati l-ispejjeż.
            
         Motivi u argumenti prinċipali
   Fl-1994, l-Iżvezja kklassifikat l-ilmijiet kollha tagħha bħala żoni sensittivi. Fl-1998 u 2000, l-Iżvezja kkonfermat dik il-klassifikazzjoni mal-Kummissjoni tal-Komunitajiet Ewropej (il-Kummissjoni) u ddikjarat li kienet użat l-ewtrofikazzjoni bħala kriterju u li huma l-ilmijiet affettwati li jiddeterminaw it-tip ta' trattament terzjarju meħtieġ.
   L-awtoritajiet Żvediżi huma tal-fehma li l-eliminazzjoni tan-nitroġenu mhijiex meħtieġa għall-emissjonijiet fil-baħar Baltiku minn agglomerazzjonijiet li għandhom ekwivalenti ta' popolazzjoni (ep) ta' aktar minn 10 000 fiż-żona li tinsab fit-tramuntana ta' Nordtälje. Għaldaqstant, l-eliminazzjoni tan-nitroġenu isseħħ biss f'żoni kostali bejn il-komun ta' Nordtälje u l-bordura tan-Norveġja. L-awtoritajiet Żvediżi huma wkoll tal-fehma li l-emissjonijiet tan-nitroġenu minn agglomerazzjonijiet li għandhom ep ta' aktar minn 10 000, li jinsabu fiċ-ċentru ta' l-Iżvezja meridjonali, ma jikkontribwixxux għall-ewtrofikazzjoni ta' l-ilma kostali, peress li hemm biżżejjed ritenzjoni naturali tan-nitroġenu, matul it-tranżitu fiż-żona ta' fejn jinġabar l-ilma, minn ras il-għajn ta' l-inkwinament sal-baħar.
   Il-Kummissjoni hija tal-fehma li hemm evidenza xjentifika li turi li l-fosfru u n-nitroġenu huma l-kawżi prinċipali ta' l-ewtrofikazzjoni tal-Baħar Baltiku. L-emissjonijiet tal-fosfru u n-nitroġenu fl-ibħra kostali jinxterdu f'partijiet oħra tal-Baħar Baltiku u l-emissjonijiet fl-ilmijiet interni li jinsabu fiż-żoni tal-Baħar Baltiku fejn jinġabar l-ima jikkontribwixxu għall-ewtrifikazzjoni tiegħu.
   Għaldaqstant, l-eliminazzjoni ġenerali tan-nitroġenu fl-ilma mormi minn agglomerazzjonijiet li għandhom ekwivalenti ta' popolazzjoni (ep) ta' aktar minn 10 000 direttament ġo żoni sensittivi jew fil-partijiet ta' dawn iż-żoni fejn jinġabar l-ilma għandha tiġi introdotta fl-impjanti ta' trattament affettwati.
   In-nuqqas li jittieħdu l-miżuri msemmija jikkonstitwixxi ksur tad-Direttiva 91/271/KEE, kif emendata mid-Direttiva tal-Kummissjoni 98/15/KE, b'mod partikolari ta' l-Artikolu 5(2), (3) u (5) (tad-Direttiva 91/271).
   
      (1)  ĠU L 135, p. 40.
   
      (2)  ĠU L 67, p. 29.